CELEX: 62016TN0191
Language: mt
Date: 2016-04-25 00:00:00
Title: Kawża T-191/16: Rikors ippreżentat fil-25 ta’ April 2016 – Lito Maieftiko Gynaikologiko kai Cheirourgiko Kentro vs Il-Kummissjoni

11.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 251/33
            
         Rikors ippreżentat fil-25 ta’ April 2016 – Lito Maieftiko Gynaikologiko kai Cheirourgiko Kentro vs Il-Kummissjoni
   (Kawża T-191/16)
   (2016/C 251/39)
   Lingwa tal-kawża: il-Grieg
   
      Partijiet
   
   
      Rikorrent: Lito Maieftiko Gynaikologiko kai Cheirourgiko Kentro AE (Ateni, il-Greċja) (rappreżentant: E. Tzannini, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tilqa’ dan ir-rikors;
            
         
               —
            
            
               tannulla l-att ikkontestat, jiġifieri d-Deċiżjoni tal-Kummissjoni Ewropea C (2016) 1080 tas-16 ta’ Ġunju 2016 dwar l-irkupru tas-somma ta’ EUR 109 415,20, miżjuda bl-interessi, mingħand LITO HOSPIAL FOR WOMEN AE;
            
         
               —
            
            
               tikkonstata li l-ħin tax-xogħol tal-persunal tagħha ddedikata għall-proġett mogħti jikkorrispondi għal dak indikat fil-fatti spjegati fir-rikors;
            
         
               —
            
            
               tieħu inkunsiderazzjoni l-argumenti tagħha, jekk hija tqis li l-ammonti, kif rikonoxxuti fid-dikjarazzjoni tagħha tal-5 ta’ Novembru 2009, għandhom jġu rrimborsati;
            
         
               —
            
            
               tannulla d-deċiżjoni kkontestata, anki fil-parti li tikkonċerna l-tielet pagament akkont li ma tħallasx;
            
         
               —
            
            
               tikkumpensa l-ammonti li jistgħu jiġu rrimborsati ma’ dawk li qatt ma tħallsu fir-rigward tat-tielet pagament, sospiż għal għaxar snin;
            
         
               —
            
            
               tiddeċiedi li dan ir-rikors jikkostitwixxi fatt li jinterrompi l-preskrizzjoni tad-dritt għall-ħlas tat-tielet pagament akkont; u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrent jinvoka sitt motivi.
   
               1.
            
            
               L-ewwel motiv ibbażat fuq il-ksur ta’ regola ta’ dritt mill-Kummissjoni Ewropea u l-impossibbiltà għall-Kummissjoni Ewropea li tadotta att li jista’ jiġi kkontestat f’dan il-każ skont l-Artikolu 263 TFUE.
            
         
               2.
            
            
               It-tieni motiv ibbażat fuq l-assenza ta’ teħid inkunsiderazzjoni mill-Kummissjoni Ewropea tal-provi li ġew prodotti.
            
         
               3.
            
            
               It-tielet motiv ibbażat fuq l-assenza ta’ nuqqas ta’ teħid inkunsiderazzjoni mill-Kummissjoni Ewropea ta’ argumenti ta’ fatt li hija sostniet matul il-proċedura.
            
         
               4.
            
            
               Ir-raba’ motiv ibbażat fuq il-ksur tal-prinċipju ta’ aspettattivi leġittimi.
            
         
               5.
            
            
               Il-ħames motiv ibbażat fuq in-natura inġusta tal-klawżola kuntrattwali li jiffissa motiv wiħed ta’ prova tax-xogħol magħmul.
            
         
               6.
            
            
               Is-sitt motiv ibbażat fuq il-preskrizzjoni tad-dejn mitlub mill-Kummissjoni.